ভয়াবহ পরিস্থিতি ফিলিপিন্সে! মৃত্যু হল ৬৬ জনের

ওয়েব ডেস্ক : টাইফুন (Cyclone) কালমেগির দাপটে ভয়াবহ পরিস্থিতি ফিলিপিন্সে (Philippines)! ভয়ংকর এই ঝড়ের কারণে সেখানে এখনও মৃত্যু হয়েছে ৬৬ জনের। তবে আগে থেকে অনেকে নিরাপদ স্থানে সরিয়ে নিয়ে যাওয়ার কারণে বহু মানুষকে বাঁচানো সম্ভব হয়েছে। তবে এই ঝড়ের কারণে সে দেশ ব্যাপক ক্ষতিগ্রস্ত হয়েছে বলে খবর।

গত মঙ্গলবার ফিলিপিন্সে (Philippines) আছড়ে পড়ে এই দানবীয় ঝড়। ল্যান্ডফলের সময় ঝড়ের গতিবেগ ছিল ১৩০ কিলোমিটার প্রতি ঘন্টা। তবে ঝড়ের পড়েই সেখানে প্রবল বৃষ্টি (Rain) হয়। যার ফলে সে দেশে বন্যার (Flood) সৃষ্টি হয়। এর ফলে বহু এলাকা চলে যায় জলের নিচে। জানা গিয়েছে, ফিলিপিন্সের জনবহুল ও প্রাদেশিক রাজধানী সেবু সিটির আশেপাশের এলাকায় ১৮৩ মিলিমিটার বৃষ্টিপাত হয়েছে।

আরও খবর : ভারতীয় বংশোদ্ভূত বামঘেঁষা মামদানিকেই মেয়র হিসাবে বাছল নিউইয়র্ক

সূত্রের খবর, মৃতদের মধ্যে এখনও পর্যন্ত ৪৯ জনের দেহ উদ্ধার করা গিয়েছে। তবে এখনও খোঁজ পাওয়া যায়নি ২৭ জনের। ঝড়ের কারণে একাধিক বাড়ির ছাদ ভেঙে পড়েছে। এমনকি ঝড়ের সময় উদ্ধারকাজে নামা একটি সেনা পেলিকপ্টার দুর্ঘটনার কবলে পড়েছিল। সেই ঘটনায় প্রাণ হারিয়েছিলেন ৬ জনের।

টাইফুন কালমেগিকে স্থানীয় ভাষায় ডাকা হচ্ছে টিনো নামে। যার কারণে উত্তর মিন্দানাও দ্বীপও বিধ্বস্ত হয়েছে বলে জানা যাচ্ছে। তবে ঝড়ের পর যে বৃষ্টি সেখানে হয়েছে, তা পরিস্থিতি আরও ভয়ঙ্কর করে তুলেছে। সেখানকার এক সরকারি কর্তা জানিয়েছেন, সেবুতে ভয়াবহ পরিস্থিতি তৈরি হয়েছে। অন্যদিকে বন্যার কারণে মানুষের জীবন এখন সবচেয়ে ঝুঁকির মুখে।